
	Tema
	Paauglystės pokyčiai

	Pamokos idėja
	Suteikti mokiniams informacijos apie paauglystės laikotarpiu laukiančius pokyčius. Atsižvelgiant į gyvenimo įgūdžių bendrąją programą 5 klasės mokiniai turi gebėti įvardyti paauglystėje vykstančius fiziologinius pokyčius, su jais susijusias psichologines ir fiziologines problemas bei jų sprendimus, pateikti lytinės sveikatos saugojimo pavyzdžių.

	Sąvokos
	Vulva – moters išoriniai lytiniai organai.
Varpa ir kapšelis - vyro išoriniai lytiniai organai.

	Įgūdžiai
	Atsižvelgiant į socialinės, emocinės ir sveikos gyvensenos kompetencijos raidos aprašą:
1. Žinoti asmens higienos pokyčius, susijusius su fiziologiniu brendimu, gerinti švaros laikymosi įgūdžius;
2. Atpažinti su brendimu susijusius režimo laikymosi poreikių pokyčius;
3. Gerbti savo ir kitų kūno ribas, atpažinti lytinį priekabiavimą, smurtą, gebėti jam atsispirti.

	Tikslas
	Ugdyti mokinių gebėjimą suprasti su fiziologiniu brendimu susijusius asmens higienos ir dienos režimo pokyčius, sąmoningai rūpintis savo sveika gyvensena bei pagarbiai ir saugiai elgtis su savimi ir kitais, atpažįstant ir netoleruojant kūno ribų pažeidimų, lytinio priekabiavimo ar smurto.

	Uždaviniai
	1. Sužinoti apytikslius lytinio brendimo amžiaus intervalus.
2. Susipažinti su vaikinų lytinio brendimo pokyčiais ir rekomendacijomis higienai brendimo metu palaikyti.
3. Susipažinti su merginų lytinio brendimo pokyčiais ir rekomendacijomis higienai brendimo metu palaikyti.
4. Sužinoti	apie	menstruacijų	trukmę,	dažnį,	paskirtį,	higienos	priemones menstruacijų metu.

	Trukmė
	45 min.

	Pamokos pavadinimas
	Paauglystė: ko tikėtis?

	Priemonės
	· Multimedija;   
· Lapeliai;
· 6 užduoties komplektai: užduotis „Surūšiuok“;   
· Užsiėmimo skaidrės: „Paauglystė: ko tikėtis“.

	PAMOKOS EIGA
	Pamokos planą sudaro trys dalys:
1. įvadas, skirtas temos atskleidimui (išsiaiškinama, ką mokiniai jau žino) – 2 minutės;
2. teorinis temos pristatymas, edukaciniai pokalbiai – 25 minutės;
3. praktika (naujos žinios pritaikomos praktiškai) – 15 minučių;
4. apibendrinimas, refleksija ir diskusija – 3 minutės.

	1. TEMOS ATSKLEIDIMAS
	Mokytojas prisistato bei pristato temą. Mokiniams užduodamas klausimas: „Kokius sveikatą stiprinančius įpročius žinote?“. Pristatomos užsiėmimo taisyklės (skaidrės  Nr. 1-2)

	2. TEMOS ANALIZĖ


	EIGA
	REKOMENDUOJAMAS TURINYS

	
	ĮVADAS 

	
	Paaiškinama, kas yra paauglystė (skaidrė Nr. 3).



Patikslinama, kad lytinio brendimo laikotarpį galime skirstyti į tris etapus (skaidrė Nr. 4).


	Pristatomas paauglio apibrėžimas, mokinių klausiama, ar jie su juo sutinka. Papildoma, kad skirtingi autoriai skirtingai apibrėžia paauglystę, nurodo skirtingus amžiaus rėžius.

Pristatomi etapai: brendimo pradžia, tikrasis brendimas ir brendimo pabaiga. Aptariami amžiaus rėžiai, pabrėžiama, kad vaikinams lytinis brendimas prasideda ir baigiasi vėliau, nei merginoms. Atkreipiamas dėmesys į tai, kad paauglystės pradžia, pabaiga ir pokyčiai vyksta skirtingu tempu ir skirtingais mastais, tad nereikėtų savęs lyginti su aplinkiniais. 

	
	ŽODYNĖLIS

	
	

	
	Pristatomos ir apibrėžiamos sąvokos (skaidrė Nr. 5)
	Apibrėžiamos sąvokos ,,vulva”, ,,varpa ir kapšelis”. Atkreipiamas mokinių dėmesys į tai, jog dažnai lytiniams organams įvardinti naudojamas žargonas, net keiksmažodžiai. Dėl šios priežasties rekomenduojama vartoti skaidrėje pateiktas sąvokas tam, kad bendrautume tiksliai ir pagarbiai.

	
	UŽDUOTIS

	
	Mokiniams pristatoma užduotis, perskaitomos skaidrėje esančios instrukcijos. (skaidrė Nr. 6)
 





	Rekomenduojama leisti patiems mokiniams susiskirstyti į grupeles, kiekvienai grupelei išdalinamos kortelės. Užduočiai skiriama apie 3 minutes. Laikui pasibaigus, viena komanda pristato savo skirstymą (jei komandai nejauku skaityti garsiai, tai gali padaryti užsiėmimo vedėjas), kitos komandos pakomentuoja, ką jie priskyrė kitaip, nei pristatančioji komanda.

	
	BERNIUKŲ LYTINIO BRENDIMO POKYČIAI

	
	Pristatomi vaikinų lytinio brendimo pokyčiai.
 (skaidrės Nr. 7-8). 




















































Aptariamos rekomendacijos vaikinų higienai lytinio brendimo metu palaikyti. (skaidrė Nr. 9).
	· Rekomenduojama plačiau paaiškinti apie kiekvieną požymį:
· Didėja skersiniai kūno matmenys ir apimtys
Paauglystėje plečiasi pečiai, krūtinė tampa platesnė, kūnas įgauna labiau vyriškas proporcijas. Rankos ir kojos storėja, didėja bendras kūno masės kiekis. Kūno sudėjimas tampa tvirtesnis.
· Būdingas augimo šuolis
Tai vienas ryškiausių brendimo požymių. Per trumpą laiką berniukai gali stipriai paūgėti – kartais net 8–12 cm per metus. Dėl to gali atrodyti, kad galūnės „neproporcingai“ ilgos, judesiai tampa kiek nevikrūs, bet tai laikina.
· Didėja raumenų jėga
Dėl hormonų (ypač testosterono) poveikio sparčiai vystosi raumenys. Didėja fizinė jėga, ištvermė, tampa lengviau atlikti fizinius darbus ar sportuoti. Raumenys ryškėja, kūnas tampa stangresnis.
· Padidėja kūno plaukuotumas
Pradeda augti plaukai pažastyse, gaktos srityje, vėliau – ant kojų, rankų, krūtinės. Plaukuotumo kiekis ir tankis priklauso nuo paveldimumo.
· Gali pradėti želti barzda ir ūsai
Veido plaukai dažniausiai pradeda augti pamažu – iš pradžių vos pastebimi, nelygūs. Vėliau jie tampa tankesni ir tamsesni. Pilnai susiformavusi barzda dažniausiai atsiranda tik vėlesnėje jaunystėje.
· Padidėja varpa ir kapšelis
Tai normalus lytinio brendimo požymis. Kartu pradeda bręsti sėklidės, formuojasi reprodukcinė sistema. 
Šiuo laikotarpiu organizme vyksta daug hormoninių pokyčių 
· Poliucijos – tai natūralūs, nevalingi sėklos išsiliejimai naktį, kurie dažniausiai pasireiškia brendimo metu.
· Lytinis potraukis gali atsirasti dėl hormonų pokyčių organizme.
· Erekcija – tai normalus reiškinys, kai varpa sukietėja dėl padidėjusios kraujotakos.
· Prakaitavimas gali sustiprėti, nes aktyviau veikia prakaito liaukos.
· Emocijos dažnai keičiasi dėl hormonų svyravimų brendimo laikotarpiu.
· Spuogų gali padaugėti, nes oda gamina daugiau riebalų.
Apibendrinimas
Visi šie pokyčiai yra normali brendimo dalis. Jie vyksta skirtingu tempu – vieniems anksčiau, kitiems vėliau. Jei kas nors kelia nerimą ar klausimų, visada galima pasikalbėti su tėvais, globėjais ar gydytoju.
· Atsiranda specifinis kūno kvapas. Todėl prireikia dažniau praustis, naudoti dezodorantą.
· Lytinius organus reikėtų švelniai prausti šiltu vandeniu bent kartą per dieną. 
· Po sėklos išsiliejimo reikėtų pakeisti apatinius rūbus, nuplauti lytinius organus šiltu vandeniu ir muilu.
· Apatinius rūbus reikėtų keisti kasdien.

	MERGAIČIŲ LYTINIO BRENDIMO POKYČIAI

	
	Aptariami mergaičių lytinio brendimo pokyčiai. (skaidrės Nr. 10-11). 
	· Staigiai padidėja kūno matmenys – brendimo metu kūnas greitai auga ūgiu ir platėja pečiai bei klubai.
· Storėja poodinis riebalinis sluoksnis – po oda kaupiasi daugiau riebalų, kurie padeda formuotis moteriškoms kūno linijoms.
· Bręstant apvalėja klubai – klubai platėja ir apvalėja, nes keičiasi kaulų struktūra ir riebalų pasiskirstymas.
· Formuojasi krūtys – pradeda augti ir vystytis krūtys, kurios yra vienas pagrindinių lytinio brendimo požymių.
· Auga kiaušidės ir gimda – vidaus lytiniai organai didėja ir ruošiasi būsimiems reprodukciniams procesams.
· Prasideda mėnesinės – pirmosios mėnesinės rodo, kad organizmas pasiekė lytinę brandą.
· Gali padaugėti išskyrų iš vulvos – jos paprastai būna bespalvės ir neturi kvapo, tai normalus organizmo pokytis.
· Gausėja prakaitavimas, nes aktyviau pradeda veikti prakaito liaukos.
· Padidėja kūno plaukuotumas, ypač pažastyse ir gaktos srityje.
· Gali atsirasti spuogų, nes keičiasi hormonų veikla ir odos riebalų išsiskyrimas.
· Gali atsirasti lytinis potraukis, kuris yra natūrali brendimo dalis.
· Dažnai keičiasi emocijos, todėl nuotaika gali svyruoti be aiškios priežasties.

	
	MENSTRUACIJOS

	
	Pristatomas menstruacijų apibrėžimas (skaidrė Nr. 12).
	Rekomenduojama aptarti įprastą mėnesinių trukmę, trukmei ir dažniui įtaką darančius veiksmus. Atkreipiamas mokinių dėmesys į tai, kad lytinio brendimo metu, ypač pirmuosius kelis metus nuo menstruacijų pradžios yra įprasta, jog mėnesinės vyksta nereguliariai. Dėl šios priežasties naudinga nuolat turėti mėnesinių higienos priemonių. Jų visada galima pasiimti pas mokyklos visuomenės sveikatos specialistę. 

	
	Diskusija kodėl vyksta menstruacijos (mėnesinės)? (skaidrė Nr. 13).

Pristatomas mėnesinių pasireiškimo paaiškinimas (skaidrės Nr. 14-15).













Aptariamas mėnesinių sekimas (skaidrė Nr. 16).






Pristatoma užduotis (skaidrė Nr. 17).



Aptariama, kaip pasirūpinti savimi mėnesinių metu (skaidrė Nr. 18).








Aptariamos menstruacijų higienos priemonės (skaidrė Nr. 19).






Pristatomos	rekomendacijos merginoms, kaip palaikyti higieną lytinio brendimo metu (skaidrės Nr. 20-21).











Pristatomos rekomendacijos, kaip rūpintis sveikata paauglystės laikotarpiu (skaidrė Nr. 22).

	Mokinių klausiama, kodėl, jų manymu, vyksta mėnesinės? Išklausomi įvairūs mokinių pateikiami variantai.

Moters organizmą veikia hormonai, todėl kas mėnesį jame vyksta pokyčiai.
Vidiniuose moters lytiniuose organuose kiekvieną mėnesį subręsta tokia ląstelė, vadinama kiaušialąste. Ji keliauja moters vidaus lytiniais organais, organizmas ruošiasi galinčiam įvykti nėštumui.
Jei į vulvą patenka varpa, iš varpos išsiskiriančiame skystyje esantys spermatozoidai (vyrų organizme gaminamos ląstelės) gali apvaisinti kiaušialąstę, tada menstruacijų nebūna ir prasideda nėštumas.
Jei tą mėnesį kiaušialąstės niekas neapvaisina, ji, kartu su kitais nėštumui ruoštais audiniais, pasišalina per vulvą su krauju - vyksta mėnesinės, Po jų ruošimosi nėštumui procesas prasideda iš naujo.

Rekomenduojama papasakoti, kad mėnesines galima sekti žymintis popieriniame ar skaitmeniniame kalendoriuje, naudojantis įvairiomis programėlėmis, kurios padeda sekti ir numatyti sekančias menstruacijas.

Išklausomi mokinių atsakymai, diskutojama, kodėl mėnesinės gali pasireikšti anksčiau ar vėliau, nei apskaičiuota data.

Atkreipkite dėmesį, kad apie savaitę prieš mėnesines galite jausti staigius nuotaikų pokyčius, irzlumą, norą valgyti tam tikrą maistą.
Kai kurioms merginoms mėnesinių metu skauda. Aptarkite su tėvais, ką galite padaryti, kad išvengtumėte nemalonių pojūčių.
Nešiokitės su savimi menstruacijos higienos priemonių, jei mėnesinės prasidėtų netikėtai, ar reikėtų padėti kitai merginai.

Atkreipiamas mokinių dėmesys į tai, jog įklotai ir tamponai yra vienkartinės priemonės, o taurelė
- daugkartinė. Papasakojama, kad taurelė ir tamponai yra dedami į makštį, o įklotai klijuojami ant kelnaičių. Pabrėžiama, kad visos trys priemonės yra tinkamos higienos priemonės menstruacijų metu, kad kiekviena mergina pasirenka jai labiausiai tinkantį būdą pasirūpinti savimi.

Atsiranda specifinis kūno kvapas, todėl prireikia dažniau praustis, naudoti dezodorantą.
Kasdieniniai, ne mėnesinėms skirti įklotai yra nerekomenduojami. Geriau keisti apatinius kiekvieną dieną.
Taureles ir tamponus gali naudoti ir lytinių santykių neturėjusios merginos, tačiau jų naudojimas gali būti nemalonus.
Lytinius organus šiltu vandeniu reikėtų švelniai prausti kasdien, mėnesinių metu - du kartus dienoje tam, kad būtų išvengiama nemalonaus kvapo. Mėnesinių metu geriau negulėti vonioje.
Valytis lytinius organus reikėtų nuo priekio į nugarą.

Su mokiniais diskutuojama, kur galima rasti patikimos informacijos apie lytinį brendimą.

	3. KLAUSIMŲ ATSAKYMŲ SESIJA

	Mokiniams išdalinami lapeliai, ant kurių jie gali anonimiškai užrašyti klausimus, kilusius užsiėmimo metu. Surinkus, užsiėmimo vedėjas traukia ir atsako į klausimus. PASTABA: Jei užduotas klausimas yra pernelyg asmeniškas vedėjui, galima tai pasakyti ir nepateikti atsakymo. Jei užduotas klausimas yra provokuojančio, juokaujamo pobūdžio, naudinga įvertinti, kiek atsakymas gali būti naudingas mokiniams. Jei jis yra naudingas, rekomenduojama atsakyti.

	4. REFLEKSIJA
	Klausimai mokiniams:
· ką naujo šiandien sužinojote;
· kas labiausiai įsiminė;
· kas buvo įdomu, naudinga.



	
	
	



image1.png
-

—
- -
P N

VILNIUS SVEIKIAU




